[{"text_idx": "#000002", "text": "Cyn ei phrentisiaeth roedd Ffion yn gweithio fel gweinyddes mewn bwyty yn Aberystwyth. Astudiodd Ffion Cynhyrchu Cyfryngau Creadigol a Ffotograffiaeth yn y coleg ac roedd hi\u2019n gwybod ei bod hi am ddechrau gyrfa o fewn y diwydiannau creadigol ond wyddai hi ddim sut. Gyda llawer o ymchwil fe ffeindiodd Ffion y brentisiaeth ac fe benderfynodd hi i ymgeisio."}, {"text_idx": "#000004", "text": "Wrth gwblhau ei phrentisiaeth gweithiodd Ffion fel Prentis Rhedwr ar amryw o gynyrchiadau gan gynnwys Llond Ceg, DNA Cymru a Sian Lloyds Work-Life Balance. O ddydd i ddydd roedd Ffion yn ffeindio a chyfweld cyfranwyr gyda potensial ar gyfer rhaglenni dogfen a phlant, trefnu gwaith papur ar gyfer trwyddedau perfformiad plant, ffeindio lleoliadau a chael caniata\u0302d i ffilmio, a hefyd tasgau gweinyddol o fewn y swyddfa. Yn ogystal a\u0302 gweithio fel Rhedwr roedd Ffion yn gweithio ar set ac allan ar leoliad fel chaperone."}, {"text_idx": "#000006", "text": "Yn dilyn ei blwyddyn fel prentis parhaodd Ffion i weithio i Green Bay Media fel Ymchwilydd am 10 mis. Ers hynny mae Ffion wedi gweithio mewn adrannnau cynhyrchu ar-lein a chorfforaethol, hyfforddiant cyfryngau, ac yn fwy diweddar fel Rheolwr Cynhyrchu Iau I gwmni animeiddio o\u2019r enw Cloth Cat Animation ar gyfres i Channel 5."}, {"text_idx": "#000007", "text": "Mae hi bellach wedi dewis ehangu ei gorwelion unwaith eto trwy dderbyn swydd o fewn y swyddfa cynhyrchu ar ffilm nodwedd o\u2019r enw Judy. Mae\u2019r ffilm yn cael ei saethu o fewn Pinewood Studios gyda Rene\u0301e Zellweger yn chwarae\u2019r brif ran."}]